RUGSĖJĮ LIETUVOJE VĖL PAKILO KAINOS 2 

Statistikos specialistai praneša, kad šių metų rugsėjo 
mėnesį vartojimo prekių ir paslaugų kainos Lietuvoje augo 
sparčiau negu rugpjūčio mėnesį. 

Statistikos departamento duomenimis, rudens sezono drabužių 


ir avalynės kainos pakilo 3,3 proc., o kai kurie maisto 
produktai brango dar sparčiau. Pavyzdžiui, kiaušiniai pabrango 
net 15,7 proc., kruopos - 8,2 proc., mėsa - 6,3 proc., sviestas 
- 5,8 proc., dešros ir rūkyti gaminiai - 5 proc. Viso 
būtiniausių maisto produktų krepšio kaina per mėnesį pakilo 2,4 
proc., o jo rugsėjo mėnesio kainos, palyginti su 1993 m. 
gruodžio kainomis, šoktelėjo net 72,7 proc. 

Ypač ruduo nuliūdino gėlių kainomis - per rugsėjį jos 
pabrango 27,4 proc., nors šis mėnuo buvo saulėtas ir šiltas. 
Rašymo reikmenys atitinkamai brango 4,4 proc., vaistų ir 
medicinos preparatų - 4 proc. 

Tiesa, kai kurie sezoniniai maisto produktai - obuoliai, 
svogūnai, burokėliai, cukrus ir miltai - atpigo. 

VILNIUJE BUS ATIDARYTA EUROPOS SĄJUNGOS ATSTOVYBĖ V 


Dar šių metų pabaigoje arba 1996-ųjų pradžioje Vilniuje 
planuojama atidaryti Europos Sąjungos atstovybę. Apie tai 
penktadienį sostinėje surengtoje spaudos konferencijoje 
informavo Užsienio reikalų ministerijos sekretorius Algimantas 
Rimkūnas, drauge su Lietuvos delegacija šią savaitę lankęsis 
Europos Komisijos būstinėje Briuselyje. 

Vienas šio vizito tikslų buvo informuoti Europos Komisijos 
pareigūnus apie tai, kaip Lietuva kuria už integraciją į Europą 
atsakingas institucijas. Mūsų šalies pareigūnai taip pat 
papasakojo, kaip Lietuvoje analizuojamos "Baltosios knygos" 
rekomendacijos. 

Pasak A.Rimkūno, Europos Komisijos pareigūnai, atsakingi už 
ryšius su Vidurio ir Rytų Europos valstybėmis, teigiamai 
atliktus darbus šiose srityse. (J.V.) 

